Red-tagging sa Pilipinas

Ang red-tagging sa Pilipinas, o pagtutukoy bilang pula (pula, nangangahulugang "Komunista" o/at "terorista") ay tumutukoy sa malisyosong pagba-blacklist ng mga indibidwal o organisasyong kritikal o hindi ganap na tumataguyod sa mga kilos ng nakaupong administrasyon ng pamahalaan sa bansa. Ang mga katauhan at organisasyong ito ay "itinalaga" bilang komunista o terorista o pareho, anuman ang kanilang tunay na paniniwala o kinabibilangan sa batasan. Ito ay isang uri ng pag-uudyok at may masamang damay sa mga puntirya nito. Ang red-tagging ay maaring isagawa ng alinman sa mga pangmadlang tagapaglingkod o utusan.

Ang red-tagging sa Pilipinas ay bakas ng Digmang Malamig at may mahabang kasaysayan bilang dating kolonya ng Estados Unidos, at mga pangkat na may mga inaadhika kabilang ang mga Nagkakaisang Bansa, Amnesty International, at Human Rights Watch na ang paggamit nito bilang isang taktikang pambatas na sumisira sa demokrasya ng Pilipinas sa pamamagitan ng pagpigil sa hindi pagsang-ayon, na nagbubunga ng isang nakagigimbal na damay sa pangkalahatang usapan at, higit na tuso, naghihikayat ng mga pamamaslang at paghihiganti. 

Kahulugan
Karaniwang binibigyang-kahulugan bilang panliligalig o pag-uusig sa isang tao dahil sa "kilala o pinaghihinalaang mga simpatiyang komunismo," ang malawak na kasaysayan ng red-tagging sa Pilipinas ay humantong sa pagkilala sa ilang maanyong kahulugan mula sa pamahalaan ng Pilipinas.

Ang Komisyon ng Karapatang Pantao ay sumusunod sa kahulugang inilatag ng International Peace Observers Network (IPON), na tumutukoy rito bilang: "Isang gawain ng mga aktor ng Estado, partikular na ang mga ahensiyang nagpapatupad ng batas, upang iparatang sa madla ang mga katauhan, pangkat, o institusyon bilang, kaakibat ng mga komunista o makakaliwang terorista."

Mga nadamay na pangkat

Kasama sa mga samahang madalas na napapailalim sa red-tagging sa Pilipinas ang mga pangkat ng karapatang sibil, institusyong panrelihiyon, samahan ng manggagawang pangkalusugan, akademya, at ang mainstream at alternatibong midya. Ang mga pangkat ng mga manggagawa at magsasaka at mga tagapagtanggol ng lupa at kapaligiran ay madalas ding nirered-tag. Ang ilan sa mga organisasyon at institusyong ito ay binansagan bilang mga prente, tagataguyod, o mga tagakonsinte lamang ng Bagong Hukbong Bayan.

Mga sanggunian